B4-0048, 0069, 0092, 0101 και 0108/95

Ψήφισμα σχετικά με την κατάσταση των ανθρωπίνων δικαιωμάτων στο Βιετνάμ

Το Ευρωπαϊκό Κοινοβούλιο,

Α. επισημαίνοντας ότι, παρά το γεγονός ότι το Σύνταγμα του 1992 αναγνωρίζει σε όλους τους πολίτες του Βιετνάμ το δικαίωμα της θρησκευτικής ελευθερίας, πολιτική της κυβέρνησης του Βιετνάμ, από το 1982, είναι να στηρίζει και να αναγνωρίζει τη Βουδιστική Εκκλησία του Βιετνάμ (ιδρυθείσα το 1981), αποκλείοντας κατά μέγα μέρος άλλα βουδιστικά σχήματα,

Β. λαμβάνοντας υπόψη ότι η Ενωμένη Βουδιστική Εκκλησία (η οποία ιδρύθηκε το 1951 και έλαβε μέρος, κατά τη διάρκεια της δεκαετίας του 1960, σε διαμαρτυρίες κατά του καθεστώτος του Νοτίου Βιετνάμ) έκανε δημόσια εκστρατεία κατά της πολιτικής αναγνωρίσεως μιας και μόνης βουδιστικής εκκλησίας,

Γ. εκφράζοντας ανησυχία για το γεγονός ότι λόγω της εκστρατείας αυτής ορισμένοι μοναχοί της Ενωμένης Βουδιστικής Εκκλησίας (Thich Tri Tuu, Thich Hai Tang, Thich Hai Chanh, Thich Hai Thinh, Thich Han Duc και Thich Thien Tho) καταδικάστηκαν, το 1993, για παραβάσεις κατά της δημοσίας τάξεως με νομικές διαδικασίες οι οποίες σε ορισμένες περιπτώσεις είναι, κατά τη Διεθνή Αμνηστία, αμφιβόλου κύρους,

Δ. ανήσυχο επιπλέον για το γεγονός ότι μοναχοί και άλλοι ιθύνοντες της Ενωμένης Βουδιστικής Εκκλησίας (Thich Long Tri, Pham Van Xua (Nhβt Thuong), Thich Tri Luc και Nguyκn Thi Em (Dτng Ngoc), Thich Khong Tanh, και Thich Nhβt Ban) συνελήφθησαν τον Νοέμβριο του 1994 ενώ διοργάνωναν ανθρωπιστικές πρωτοβουλίες (χρηματοδοτούμενες από το Συμβούλιο της Ενωμένης Βουδιστικής Εκκλησίας του Χιούστον, Τέξας) χωρίς την άδεια των αρχών μετά από τις σοβαρές πλημμύρες που σημειώθηκαν τον Οκτώβριο 1994 στο Δέλτα του ποταμού Μενκόνγκ, έχοντας ήδη διοργανώσει, χωρίς να ενοχληθούν από τις αρχές παρόμοιες ανθρωπιστικές πρωτοβουλίες χρηματοδοτούμενες από εγχώριους παράγοντες,

Ε. θορυβημένο από το γεγονός ότι ο πνευματικός ηγέτης της Ενιαίας Βουδιστικής Εκκλησίας του Βιετνάμ, ο αιδεσιμότατος Thich Huyen Quang (ο οποίος εκρατείτο από το 1982 στην παγόδα Hoi Phuoc στην επαρχία Quang Ngai) καθώς και ο αμέσως τη τάξει κατώτερός του ιερέας Thich Quang Do συνελήφθησαν και αυτοί στις 29 Δεκεμβρίου 1994 και στις 4 Ιανουαρίου 1995 αντιστοίχως, διότι διαμαρτυρήθηκαν κατά των συλλήψεων που προαναφέρθηκαν,

ΣΤ. εκφράζοντας ανησυχία λόγω των πληροφοριών της Διεθνούς Αμνηστίας ότι στο Βιετνάμ εξακολουθούν να υπάρχουν πολιτικοί κρατούμενοι ο αριθμός των οποίων υπερβαίνει τους 60, μεταξύ των οποίων 38 είναι κρατούμενοι για λόγους συνειδήσεως που κρατούνται για τις πεποιθήσεις τους και μόνον,

Ζ. λαμβάνοντας υπόψη ότι ο σεβασμός των ανθρωπίνων δικαιωμάτων αποτελεί αναπόσπαστο τμήμα της αναπτυξιακής πολιτικής και της πολιτικής οικονομικής συνεργασίας της Ευρωπαϊκής Ένωσης,

Το Ευρωπαϊκό Κοινοβούλιο,

1. θεωρεί ότι η πολιτική της κυβέρνησης του Βιετνάμ έναντι της Ενωμένης Βουδιστικής Εκκλησίας έρχεται σε αντίφαση με τη γενική μεταρρυθμιστική πολιτική της[semigr ]

2. επισημαίνει ότι οι αρχές του Βιετνάμ αντιμετώπισαν επίσης με σκληρό τρόπο και ορισμένους εκπροσώπους άλλων θρησκευτικών ομάδων, καθώς και ορισμένους συγγραφείς, καλλιτέχνες και διανοούμενους, οι οποίοι θεωρήθηκε ότι απειλούν την εθνική ακεραιότητα ή τη δημόσια τάξη του Βιετνάμ[semigr ] εφιστά σχετικώς την προσοχή στην περίπτωση της κ. Duong Thu Huong[semigr ]

3. ελπίζει ότι οι αρχές του Βιετνάμ θα επιδείξουν συντόμως πιο φιλελεύθερη και ανεκτική στάση όσον αφορά τα θέματα εσωτερικής ασφάλειας[semigr ]

4. επικροτεί την απόφαση της κυβέρνησης του Βιετνάμ να δεχθεί, στο πλαίσιο της Συμφωνίας Συνεργασίας που διαπραγματεύεται αυτή τη στιγμή με την Ευρωπαϊκή Ένωση, τη συνήθη ρήτρα για τα δικαιώματα του ανθρώπου[semigr ]

5. καλεί το Συμβούλιο και την Επιτροπή να εκφράσουν τις ανησυχίες τους προς τις αρχές του Βιετνάμ όσον αφορά τα δικαιώματα του ανθρώπου[semigr ]

6. ζητεί από τη βιετναμική κυβέρνηση να απολύσει όλους τους αξιωματούχους και πιστούς της Ενιαίας Βουδιστικής Εκκλησίας του Βιετνάμ που κρατούνται χωρίς δίκη διότι εξέφρασαν και άσκησαν κατά μη βίαιο τρόπο τις θρησκευτικές τους πεποιθήσεις[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση του Βιετνάμ.